Grace Bullen

**Grace Jacob Bullen** () er ein norsk olympisk brytar som representerer Fredrikstad Bryteklubb Atlas. Sidan 1. februar 2022 har ho trent og budd i Georgia.

Bullen har to EM-titlar som senior og er nordisk meister tre gongar, og ho har vunne kongepokalen fem gongar: i 2017, 2019, 2020, 2023 og 2024.

## Bakgrunn
Foreldra til Bullen er frå Sudan, men flykta til Eritrea med to døtrer før Grace blei fødd. Ho er difor fødd i Eritrea. Også der måtte dei flykte vidare, på grunn av uro. Familien hamna fyrst i ein SN-leir, og deretter i Noreg i 2001. Bullen var då fire år gammal.

Foreldra blei kjende med Gheorghe Costin gjennom språkkurs i Noreg, han var og er brytetrenar i Fredrikstad Bryteklubb Atlas, og etter kvart byrja alle dei fire systrene med bryting.

## Idrettskarriere
### 2012
Bullen vann 60-kilosklassen i ungdomsklassen under Junior-NM i bryting 2012. Ho vann også NM i strandbryting 2012, i denne vektklassen. Ho blei tatt ut til å delta i Ungdoms-EM i bryting 2012 i Polen, og fekk der bronse i 56-kilosklassen. Ho vann også 56-kilosklassen i ungdomsklassen (cadet) under Nordisk meisterskap i bryting 2012 i Aarhus.

### 2013
I mars vann Bullen 59-kilosklassen under NM i bryting 2013, med fire sigrar på fire kampar. Ho vann ungdomsklassen (60 kg) på nytt under Junior-NM i bryting 2013.

Under Nordisk meisterskap i bryting 2013 i Eslöv vann Bullen 60-kilosklassen i ungdomsklassen. Ho deltok også i Ungdoms-EM i bryting 2013, der ho vann 56-kilosklassen etter å ha slege Aleksandra Wolczynska i finalen. Ho kom på femteplass under Ungdoms-VM i bryting 2013, der ho braut i 65-kilosklassen.

### 2014
Ho vant 60-kilosklassen under Ungdoms-NM i bryting 2014. Ho vann alle kampane sine under Ungdoms-EM i bryting 2014, og vann 60-kilosklassen etter at ho slo franske Koumba Larroque i finalen. I juli deltok hp i kadettklassen under Junior-VM i bryting 2014, og vann der 60-kilosklassen.

I Sommer-OL for ungdom 2014 i Nanjing tok Bullen den einaste gullmedaljen til Noreg i klassen fristil 60 kg, etter å ha sigra over heimehåpet Xingru Pei på teknisk overlegenheit etter 71 sekund.

### 2015
Året etter vann Bullen 63-kilosklassen under Junior-NM i bryting 2015. Ho kom på tredjeplass i seniorklassen under Klippan Lady Open, og vann seniorklassen under Nordisk meisterskap i bryting 2015. Under Europaleikane 2015 i Baku tok Bullen den fyrste norske medaljen i klassen fristil 58 kg. Etter fyrst å ha blitt slegen ut på fall i åttedelsfinalen, fekk hun ein ny sjanse i repechage der Bullen tok seg til bronsefinalen og slo heimehåpet Irina Netreba på fall berre 54 sekund ut i kampen.

Bullen vann 59-kilosklassen under Junior-EM i bryting 2015, og kom på tredjeplass i Poland Open (senior). I september deltok ho i VM i bryting 2015, og kom der på 13.-plass i 58-kilosklassen.

### 2016
Under Junior-NM i bryting 2016 vann Bullen 67-kilosklassen. Ho vann 69-kilosklassen under NM i bryting 2016.

I juni tok Bullen sølv i EM i bryting 2016, etter finaletap mot Natalija Synysjyn. Ho vann 59-kilosklassen under Junior-EM i bryting 2016. Ho vann 58-kilosklassen i Golden Grand Prix i Aserbajdsjan i november.

### 2017
I februar vann Bullen 63-kilosklassen under NM i bryting 2017. Ho deltok i 63-kilosklassen under Junior-NM i bryting 2017, og vann denne føre Aniat Lachinova og Gunn Rita Boine.

I mai vann Bullen 58-kilosklassen under EM i bryting, og vann med det sitt fyrste EM-gull som senior. Ho slo der Mariana Cherdivara Esanu frå Moldova i finalen. Ho vann 63-kilosklassen under Nordisk meisterskap i bryting 2017, og ho vann også 59-kilosklassen under Junior-EM i bryting 2017 i Dortmund. Etter dette var ho rangert som nummer 4 i verda i sin vektklasse, 58 kg, bak Kaori Icho, Marwa Amri og Ajsuluu Tynybekova.

I august deltok Bullen både i junior-VM og VM i bryting. Junior-VM i bryting 2017 blei arrangert i Tammerfors, og Bullen tapte der semifinalen mot Anastasia Nitsjita, men slo Jing Jiang 9-3 i bronsefinalen, og vann med det bronse i denne meisterskapen. Under VM i bryting 2017 tapte ho opningskampen mot Aminat Oluwafunmilayo Adenyiyi, og enda med det på 16.-plass.

### 2018
Bullen vann Klippan Lady Open i Sverige i februar, men deltok ikkje i NM dette året. Ho deltok i EM i bryting 2018 i mai, og kom der på sjuandeplass. Ho deltok også i VM i bryting 2018 i Budapest, og kom der på femteplass i 57-kilosklassen. I november 2018 vann ho U23-VM i Romania då ho slo kinesaren Rong Ningning i finalen.

### 2019
Bullen vann 62-kilosklassen under NM i bryting 2019. Ho kom på tredjeplass i Ivan Yarygin Grand Prix og andreplass i Dan Kolov - Nikola Petrov Tournament, og ho kom på sjuandeplass under EM i bryting 2019, der ho deltok i 57-kilosklassen. Ho vann Nordisk meisterskap i bryting 2019, som blei arrangert i Braatthallen i Kristiansund. I juni deltok ho i Europaleikan 2019, og kom der på femteplass.

### 2020
I januar vann Bullen Klippan Lady Open i Sverige, og under NM i bryting 2020 i februar vant ho 62-kilosklassen, og fekk sin tredje Kongepokal. Ho vann EM i bryting 2020, der ho deltok i 57-kilosklassen.

### 2023
Bullen vann sølv under EM i april i Zagreb, der ho deltok i 62-kilosklassen og tapte finalen mot ukrainske Iryna Koljadenko. Under VM i Beograd i september fikk hun bronsemedalje, igjen i 62-kilosklassen. Resultatet kvalifiserte Bullen til Sommer-OL 2024 i Paris.

### 2024
Under Sommar-OL 2024 i Paris vann Bullen bronsemedalje i 62-kilosklassen etter å ha slege canadiske Ana Godinez på berre 57 sekund i bronsefinalen.

## Medaljar i norske meisterskap

## Anna
I 2017 deltok Bullen i *[[71° nord – Norges tøffeste kjendis]]*, der ho blei nummer tre bak Thea Næss og Ole Martin Årst.

I 2021 var Bullen deltakar i ein ny sesong av gameshowet *[[Fangene på fortet]].*

## Kjelder

**Denne artikkelen bygger på «[[:nb:Grace Bullen|Grace Bullen]]» frå , den 13. august 2024.*